**НАЦИОНАЛНА СИСТЕМА**

**„ЖИВИ ЧОВЕШКИ СЪКРОВИЩА – БЪЛГАРИЯ“**

**Съдържание:**

**Въведение**

**Национална представителна листа на елементи на НКН**

**Цели**

**Номиниране за „Живи човешки съкровища – България“**

**Процедура**

**Критерии за номинация**

**Критерии за оценка на кандидатури**

**Типов формуляр на кандидатура**

**Ръководство за попълване на Типов формуляр на кандидатура**

**Декларация за предоставяне на изпълнителски права (групов изпълнител)**

**Декларация за предоставяне на изпълнителски права (индивидуален изпълнител)**

**Въведение**

Националната система „Живи човешки съкровища – България“ е основна културна политика на Република България за опазване на нематериалното културно наследство (НКН). Системата е инструмент на държавата, която я реализира чрез Министерство на културата и с експертното участие на експерти от Института за етнология и фолклористика с Етнографски музей (ИЕФЕМ). Чрез Националната система се разпознават културни дейности и умения (елементи), които имат роля при идентификационните процеси. Тя осигурява по-широка видимост на елементите; подкрепа на носителите (при необходимост и възможност); стимулира предаването на уменията на следващите поколения (трансмисия) с оглед на тяхното съхранение и пълнокръвно участие в живота на хората.

Националната система „Живи човешки съкровища – България“заема наименованието си от съществуващи в света практики на опазване на нематериалното културно наследство (НКН), без да ги следва дословно. Тя представлява специално разработен, адаптиран за българските условия вариант на културни политики и дейности на ЮНЕСКО, насочени към опазването на НКН на международно равнище и реализирани като следствие от приетата през 2003 г. от международната организация Конвенция за опазване на нематериалното културно наследство (Конвенция 2003).

Прилагането на Националната система „Живи човешки съкровища – България“, по аналог със световната практика, води до изграждането на три национални листи: Национална представителна листа на елементи на НКН, Национална листа на застрашени елементи на НКН, Национален регистър на добрите практики за опазване на НКН.

**НАЦИОНАЛНА ПРЕДСТАВИТЕЛНА ЛИСТА НА ЕЛЕМЕНТИ НА НКН**

**Цели**

Прилагането на Националната система „Живи човешки съкровища – България“ чрез изграждане на Национална представителна листа на елементи на НКН цели:

1. съхраняване на важни за България и нейната култура дейности и умения на общности, групи и отделни лица, съгласно Конвенция 2003;
2. тяхната трансмисия – насърчаване на носителите на НКН да ги предават на следващите поколения чрез неформално и формално образование;
3. да осигури тяхната видимост чрез публично признание на национално и международно равнище;
4. създаване и системно попълване на единен архив от документи за НКН в Националния център за нематериално културно наследство (НЦНКН) при ИЕФЕМ – БАН;
5. изграждане на Национална представителна листа на елементи на НКН.

**Процедура за номиниране за „Живи човешки съкровища – България“**

1. Номинацията за „Живи човешки съкровища – България“ се провежда веднъж на две години (всяка четна година) на два етапа: областен (съгласно административното деление на страната) и национален.
2. Стартирането на процедурата се обявява от Министерство на културата. На електронната му страница се публикуват документите за кандидатстване и провеждане на съответната сесия.
3. Право на номинации имат народните читалища, общински, регионални и държавни музеи и юридически лица с нестопанска цел с предмет на дейност в областта на НКН. Кандидатурите са съпътствани от съответна документация (Типов формуляр и посочените в него други материали). Една институция има право да предлага само една кандидатура на сесия. Предложенията се събират в областните администрации до…… *(датата се определя конкретно за всяка сесия).*
4. Кандидатурите следва да отговарят на посочените по-долу Критерии за номинация.
5. Постъпилите кандидатури от областта се разглеждат и селектират от експертни комисии, назначени със заповед на областния управител, които включват експерт от ИЕФЕМ – БАН, представител на регионалния музей, краевед и/или други специалисти, работещи в сферата на НКН. Тези комисии осъществяват първична селекция на кандидатурите и предлагат по една кандидатура от област за окончателната селекция. **Областната селекция приключва до ….**(*датата се определя конкретно за всяка сесия).*
6. След областната селекция, всички постъпили документи се изпращат за съхранение в НЦНКН при ИЕФЕМ – БАН. С писмо на областните управители, в Министерството на културата постъпват протоколите на комисиите и документите на излъчените за селекция на национално ниво кандидатури.
7. Избраните след първичната селекция елементи се представят на официалната страница на Министерство на културата и на страниците на съответните областни администрации.
8. Национална комисия, назначена със Заповед на министъра на културата, която работи **от ….. до ……..**, обсъжда областните кандидатури и прави аргументирано предложение до Националния съвет за НКН (НС НКН) при министъра на културата за вписване до пет кандидатури в Националната представителна листа на елементи на НКН.
9. НС НКН се запознава със становището на комисията и приложената документация и предлага на министъра да бъдат вписани (или не) селектираните кандидатури.
10. Кандидатурите се утвърждават от министъра на културата и се обявяват официално на електронната страница на Министерство на културата до……..

**Критерии за номинация:**

1. Предлаганите кандидатури трябва да представят дейности и умения/елементи от сферите на нематериалното културно наследство, съгласно регионалните листи на Националния регистър на нематериалното културно наследство на Р България ([http://www.treasuresbulgaria.com)](http://www.treasuresbulgaria.com).):
   * традиционни обреди и празници;
   * традиционно пеене и свирене;
   * традиционно танцуване и традиционни детски игри;
   * традиционно разказване;
   * традиционни занаяти, домашни дейности и поминъци;
   * традиционна медицина.
2. Предлаганите кандидатури могат да представят повече от една сфера на нематериалното културно наследство, съгласно регионалните листи на Националния регистър на нематериалното културно наследство на Р България (http://www.treasuresbulgaria.com).
3. Представеният в кандидатурата елемент следва да е предаван от поколения, да е жизнен и да се практикува в настоящето.
4. Предлаганата кандидатура трябва да представя дейности и умения, които са значими за общността.
5. Кандидатурите могат да представят дейности и умения/елемент, практикувани от повече от една общност (селище).
6. Кандидатурите по системата „Живи човешки съкровища – България” могат да бъдат:
   1. индивидуални – за човек, който притежава знания и умения, необходими, за да практикува една или повече дейности в областта на НКН;
   2. колективни – за група от лица, които са носители и притежават знания и умения, за да практикуват съвместно дейности в областта на НКН (например – обредност, изпълнителство и пр.).
7. Препоръчително е те да са дейности или умения, които не следват форми и механизми на изява, типични за професионалните изкуства.
8. Кандидатурите следва да са плод на изразено свободно съгласие и загриженост за съхранението на уменията/знанията от страна на общността или групата и изготвени в тясно сътрудничество с носителите.

**Критерии за оценка на кандидатурите**

1. Формални критерии – пълнота на документите:
   1. типов формуляр (на електронен и хартиен носител);
   2. филм, представящ елемента (от 5 до 10 мин., подготвен специално за кандидатурата);
   3. снимки на хартиен/електронен носител (15 бр.);
   4. актуално състояние на номиниращата институция;
   5. подкрепящо писмо от кмета на съответната община;
   6. писмен документ, доказващ неоспоримо съгласието на носителя (индивидуален/групов) на предлаганата дейност или умение (елемент) с цялата документация по кандидатурата;

С оглед осигуряване на видимостта на НКН:

* 1. придружително писмо, разрешаващо разпространяването на документацията по кандидатурата с научна и популяризаторска цел, подписано от индивидуалния или групов носител;
  2. типова декларация (индивидуална/групова) за безвъзмездно предоставяне на изпълнителски права.

При установяване на непопълнени части от типовия формуляр и/или липса на някои от документите, които трябва да бъдат приложени, съответната кандидатура не се допуска до селекция.

1. Съдържателни критерии:
2. кандидатурите представят знания и умения/елементи от сферите на нематериалното културно наследство, съгласно регионалните листи на Националния регистър на нематериалното културно наследство на Р България ([http://www.treasuresbulgaria.com)](http://www.treasuresbulgaria.com).);
3. при оценката на кандидатурите предимство имат тези, при които дейността/ умението е усвоено в среда, максимално близка до семейната/неформална и без влияния от професионалните изкуства;
4. кандидатурите да отговарят също и на следните критерии:
   * да представлява типична за предлагащата общност дейност/умение;
   * уседналост на дейността/умението в съответната общност – давност над 50 години;
   * жизненост и устойчивост;
   * трансмисия/приемственост и готовност за предаването им на следващите поколения;
   * съпричастност/принадлежност на личността/групата към нематериалното културно наследство.

**ТИПОВ ФОРМУЛЯР НА КАНДИДАТУРА**

1. **Идентификация:**
2. населено място;
3. заглавие на кандидатурата;
4. посочване на конкретната дейност/умение (елемент) от съответната Регионална листа на Националния регистър на нематериалното културно наследство, по който се кандидатства (<http://www.treasuresbulgaria.com/>);
5. име и координати на индивидуалния или групов носител на предлаганата дейност или умение/елемент;
6. име на институцията, която подава кандидатурата;адрес, телефон, e-mail за контакти;
7. име и координати на лицето/лицата, попълващи формуляра.
8. **Описание:**
9. описание на предлаганата дейност или умение/елемент. Възможно най-подробно да се опише кой, какво, кога, къде, как и с какво се практикува;
10. да се опише също, ако има информация за:
    * проучвания от фолклористи, етнографи, краеведи и други (библиография, архивни материали);
    * аудио и видео записи в медии и др. (възможно най-пълни данни);
    * участия във фестивали, изложби, конкурси, събори (възможно най-пълни данни);
11. съществуват ли данни от кога предлаганата дейност или умение/елемент се практикува в населеното място? Прекъсвана ли е традицията на практикуване и кога? Възстановявана ли е и кога?
12. пълен списък на носителите на предлаганата дейност или умение/елемент, представени в кандидатурата, с данни за: година и място на раждане, образование, професия/занятие, както и конкретното умение, с което всеки един участва в кандидатурата;
13. от кого и как е научена предлаганата дейност или умение/елемент? Дават се данни за всеки един участник в кандидатурата;
14. предава ли се предлаганата дейност или умение/елемент на следващите поколения?
15. застрашена ли е предлаганата дейност или умение/елемент от изчезване.
16. **Мотивация за кандидатурата:**

Обяснете защо сте избрали да кандидатствате с предлаганата дейност или умение/елемент и защо тя е важна за Вас, за общността, селището и региона. На кои от основните критерии отговаря – жизненост и уседналост (минимум 50 г.); изявени носители, които я практикуват и притежават майсторство, усвоено от предходните поколения; предаване на следващите поколения. Друго?

1. **Мерки за опазване на предлаганата дейност или умение/елемент:**
2. предприети до момента мерки за осигуряване на предаването на предлаганата дейност или умение/елемент;
3. предвиждате ли мерки за опазването на елемента в бъдеще и какви?
4. лица и институции, отговорни за опазването на предлаганата дейност или умение/елемент сега и в бъдещето, и които ще могат да подават информация на държавата при поискване.
5. **Необходими документи за прилагане към този формуляр:**
6. филм, представящ елемента (от 5 до 10 мин., подготвен специално за кандидатурата);
7. снимки на хартиен/електронен носител (15 бр.);
8. подкрепящо писмо от кмета на общината;
9. писмен документ, доказващ неоспоримо съгласието на носителя (индивидуален/групов) на предлаганата дейност или умение/елемент с цялата документация по кандидатурата;
10. придружително писмо, разрешаващо разпространяването на документацията по кандидатурата с научна и популяризаторска цел, подписано от индивидуалния носител или групата;
11. типова декларация (индивидуална/групова) за безвъзмездно предоставяне на изпълнителски права за научни и популяризаторски цели.

**Пълната документация се предава на хартиен и електронен носител.**

**РЪКОВОДСТВО**

**ЗА ПОПЪЛВАНЕ НА ТИПОВ ФОРМУЛЯР НА КАНДИДАТУРА**

Настоящото ръководство е с насочващ характер. То има за цел да послужи като ориентация при попълването и обхваща само тези точки от типовия формуляр, за които има нужда от допълнителни пояснения.

Под „елемент” се разбира типа дейност или умение, с която се кандидатства за участие в Националната система „Живи човешки съкровища – България”. Тя задължително трябва да бъде вписана в Националния регистър на нематериалното културно наследство, публикуван под името „Живи човешки съкровища – България. Номенклатура на дейностите“ на интернет страницата на Министерство на културата (<http://www.treasuresbulgaria.com>), както и в книгата „Живи човешки съкровища – България”. София, 2004, Академично издателство „Марин Дринов”.

Българският регистър има два основни раздела – национален и регионален. В националния обобщено са изведени дейностите или уменията/елементите, които се приемат като представителни за страната. В регионалния са поместени списъци на типични дейности или умения/елементи за всяка от 28 административни области на страната. Те са групирани съгласно основните сфери на Националния регистър:

* традиционни празници и обреди;
* традиционно пеене и свирене;
* традиционно танцуване и традиционни детски игри;
* традиционно разказване;
* традиционни занаяти, домашни дейности и поминъци;
* традиционна медицина.

Българският регистър е изграден на типологичен принцип и всеки ред в него е определен тип дейност или умение/елемент, който може да има различни локални варианти. Посочените конкретни примери (с упоменато селище, читалище, архив и др.) в електронния вариант на Регистъра (на интернет страницата на Министерство на културата) са дадени само като илюстрация.

Моля, вижте в Националния регистър списъците на традиционни дейности или умения/елементи за Вашата област (в полето Номенклатура при електронния вариант) и попълнете Типов формуляр за кандидатура, само ако дейността или умението/елементът е включен в регионалната листа за Вашата област.

Всеки вносител (читалище, музей, юридическо лице с нестопанска цел и др.)може да предлага само една кандидатура, независимо в кой дял на регистъра.

Препоръчително е дейността или умението/елементът на кандидатурата да не е професионално занимание и да се практикува в естествената му среда.

Моля попълвайте формуляра в свободен текст и възможно най-пълно.

**1. Идентификация:**

1. изписва се името на селището и административната област, където се практикува дейността или умението/елементът по кандидатурата;
2. заглавието трябва да съдържа най-съществените характеристики и специфики на дейността/умението (елемента);
3. тук посочете към кой дял или дялове (при повече от един) принадлежи предлаганата дейност или умение/елемент и към кой точно ред от Националния регистър. Например: Ако от някое селище на Варненска област искат да подадат кандидатура за тъкане на постелъчни тъкани или престилки, трябва да изпишат: Традиционни занаяти, домашни дейности и поминъци/Тъкане на традиционни предмети. А в подточка б) вече е изписана конкретната дейност, например: Тъкане на черги;
4. посочете телефон, пощенски и електронен адрес. При групов носител изпишете наименованието на групата и дайте данни за нейния ръководител/оторизирано лице.

**2. Описание**

Раздел 2 е основната съдържателна част на кандидатурата.

а) в свободен текст, с възможно най-големи подробности се описва дейността или умението/елементът. Информацията, която се изисква се отнася не за миналото, а за изпълнението/практикуването днес:

* + кой е носител на знанието/умението; кой изпълнява/практикува дейността;
  + какво се прави, изработва или изпълнява(*опишете репертоара при музикални, песенни и танцови изпълнения и разказване; предметите, които се изработват при занаятите и домашните дейности*);
  + кога (като *време през годината, обвързаност с празници – календарни, семейни, селищни и др.*);
  + къде (*в какво пространство – дом, читалище, работилница, навън в селището, на някоя местност извън селището и др.*);
  + как (*да* се *опише подробно процесът на изпълнение или изработване*);
  + с какво (*инструменти, атрибути и обредни вещи, които се използват*) се практикува *дейността или умението/елементът*.

ж) тук се описват и конкретните фактори, които застрашават предлаганата дейност или умение/елемент от изчезване, като например икономическо или технологично развитие; променящи се климатични условия или замърсяване; развитие на туризма; намаляване или нарастване на броя на хората в дадената общност; липса на интерес от страна на общността или на отделни нейни представителни – по-младото поколение или др.; други причини (Това е необходимо за спешната листа).

Пълната документация се предава на хартиен и на електронен носител.

**НАЦИОНАЛНА СИСТЕМА „ЖИВИ ЧОВЕШКИ СЪКРОВИЩА – БЪЛГАРИЯ“**

**ДЕКЛАРАЦИЯ**

**за предоставени изпълнителски права**

Долуподписаните:

|  |  |  |  |
| --- | --- | --- | --- |
| № | Име и фамилия | Роля | Подпис |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10 |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

в качеството си на изпълнители от група ………………………………………………. ……………………………………………………………………………………………..., при…………………………………………………………………………………………………………………………………, на (елемент)………………………………………. …………………………………………………………………………………………, декларираме, че предоставяме безвъзмездно изпълнителските си права за научни и популяризаторски цели на Националния център за нематериално културно наследство при ИЕФЕМ – БАН.

Дата:............................

**НАЦИОНАЛНА СИСТЕМА „ЖИВИ ЧОВЕШКИ СЪКРОВИЩА – БЪЛГАРИЯ“**

**ДЕКЛАРАЦИЯ**

**за предоставени изпълнителски права**

Долуподписаният:

.........................................................................................................., в качеството си на изпълнителна (елемент)……………………………………………………………………… ………………………………………………………………………………………….., декларирам, че предоставям безвъзмездно изпълнителските си права за научни и популяризаторски цели на Националния център за нематериално културно наследство при ИЕФЕМ – БАН.

Дата:………………………..